Държавен вестник, бр. 73, 2021 г., стр. 33

БРОЙ  73	
Д Ъ Р Ж А В Е Н  В Е С Т Н И К 	
СТР.  33  
63 
2.1.3.6  
Документи за класификация 
2.1.3.6.1 
Компетентният  орган, който поставя изделие или вещество в клас 1, потвърждава писмено пред 
заявителя тази класификация. 
2.1.3.6.2 
Документът за класификация на компетентния  орган може да бъде във всякаква форма и да се състои от 
повече от една страница, при условие че страниците са номерирани последователно. Документът следва 
да съдържа уникален номер. 
2.1.3.6.3 
Предоставената информация е лесна за идентифициране, четлива и трайна. 
2.1.3.6.4        Примери за информация, която може да бъде предоставена в документите за класификация, са следните: 
.1    наименованието на компетентния орган и разпоредбите на националното законодателство, съгласно 
които той е оправомощен; 
.2   съответните или националните разпоредби, за които се прилага документът за класификация; 
 .3   потвърждение, че класификацията е одобрена, направена или договорена в съответствие с 
препоръките на Организацията на обединените нации относно превоза на опасни товари или 
съответните разпоредби; 
.4  името и адреса на субекта, на който е присъдена класификацията, и всяка регистрация на дружество, 
която идентифицира еднозначно дружество или друг корпоративен орган съгласно националното 
законодателство; 
       .5   наименованието, под което експлозивите ще бъдат пуснати на пазара или предоставени за превоз; 
.6  точното име на пратката, номера на ООН, класа, подразделението за опасност и съответната група по 
съвместимост на експлозивите; 
.7    когато е целесъобразно, максималната нетна експлозивна маса на опаковката или предмета; 
.8  името, подписът, печатът или друга идентификация на лицето, упълномощено от компетентния орган 
да издаде документа за класификация, са ясно видими; 
.9  когато безопасността при транспортиране или подразделението за опасност се оценяват като 
зависещи от опаковката, маркировката на опаковката или описание на разрешените: 
–     вътрешни опаковки 
–     междинни опаковки 
–     външни опаковки 
.10  в документа за класификация се посочва каталожният номер, номерът на складовата наличност или 
друг идентификационен номер, под който експлозивите ще бъдат пуснати на пазара или предоставени 
за превоз; 
.11   името и адреса на субекта, производител на експлозивите, и всяка регистрация на дружество, която 
идентифицира еднозначно дружество или друг корпоративен орган съгласно националното 
законодателство; 
.12  всякаква допълнителна информация относно приложимите инструкции за опаковане и специални 
разпоредби за опаковане, когато е целесъобразно; 
.13  основата за определяне на класификацията, т.е. дали въз основа на резултатите от изпитванията, по 
подразбиране за фойерверки, аналогия с класифицирани експлозиви, по дефиниция от списъка на 
опасните товари и т.н.; 
.14   всякакви специални условия или ограничения, които компетентният  орган е определил като имащи 
отношение към безопасността на превоза на експлозивите, съобщаването на опасността и 
международния транспорт; и 
.15   датата на изтичане на срока на документа за класификация се посочва, когато компетентният орган 
прецени, че това е подходящо. 
64 
Глава 2.2 
Клас 2 - Газове 
2.2.0  
Уводни бележки 
„Токсичен“ има същото значение като „отровен“. 
2.2.1  
Определения и общи разпоредби 
2.2.1.1  
Газът е вещество, което: 
.1    при 50°C има налягане на парите, по-голямо от 300 kPa; или 
.2    е напълно газообразно при 20°C и нормално налягане 101,3 kPa. 
2.2.1.2  
Условията за превоз на даден газ се описват в зависимост от физическото му състояние като:: 
.1    сгъстен газ: газ, който при пълненето му под налягане за превоз, е изцяло газообразен при -50°C; 
тази категория включва всички газове с критична температура, по-ниска или равна на -50°C; 
.2  втечнен газ: газ, който при пълненето му под налягане за превоз, е частично течен при 
температури над -50 °C. Прави се разграничение между: 
- 
втечнен газ под високо налягане: газ с критична температура между -50°C и +65°C, и 
- 
втечнен газ под ниско налягане: газ с критична температура над +65°C; 
.3  охладен втечнен газ: газ, който при пълненето му е отчасти в течно състояние поради ниската 
си температура; или 
.4  разтворен газ: газ, който при пълненето му под налягане за превоз, е разтворен в течен 
разтворител; 
.5    адсорбиран газ: газ, който при пълненето му за превоз е адсорбиран върху твърд порест 
материал, което води до вътрешно налягане на съда, по-малко от 101,3 kPa при 20°C и по-
малко от 300 kPa при 50°C. 
2.2.1.3 
Класът включва сгъстени газове, втечнени газове, разтворени газове, охладени втечнени газове, 
адсорбирани газове, смеси от един или повече газове с една или повече пари на вещества от други 
класове, изделия, заредени с газ, и аерозоли. 
2.2.1.4 
Газовете обикновено се превозват под налягане, вариращо от високо налягане в случай на 
сгъстени газове до ниско налягане в случай на охладени газове. 
2.2.1.5 
В  зависимост от техните химични или физиологични свойства, които могат да варират значително, 
газовете могат да бъдат: запалими; незапалими; нетоксични; токсични; поддържащи горенето; 
корозивни; или могат да притежават две или повече от тези свойства едновременно. 
2.2.1.5.1 
Някои газове са химически и физиологично инертни. Въпреки това такива газове, както и други 
газове, които обикновено се приемат за нетоксични, имат задушаващо действие във високи 
концентрации. 
2.2.1.5.2 
Много газове от този клас имат наркотичен ефект, който може да се прояви при сравнително ниски 
концентрации или да се отделят силно токсични газове при пожар. 
2.2.1.5.3 
Всички газове, които са по-тежки от въздуха, представляват потенциална опасност, ако бъдат 
оставени да се натрупат на дъното на товарните помещения. 
2.2.2  
Класови подразделения 
Клас 2 се подразделя допълнително в зависимост от основната опасност на газа по време на превоз: 
Забележка: За ООН 1950 АЕРОЗОЛИ вижте също критериите в специална разпоредба 63, а за 
ООН 2037 КОНТЕЙНЕРИ, МАЛКИ, СЪДЪРЖАЩИ ГАЗ (ГАЗОВИ ПАТРОНИ) вижте и специална 
разпоредба 303.